ওয়েবডেস্ক: চাকরিজীবীদের জন্য প্রভিডেন্ড ফান্ড একটি শক্তিশালী সঞ্চয় মাধ্যম। এতে ঝুঁকি যেমন কম, তেমনই নিশ্চয়তাও অনেক বেশি। ফলে সুদের হার কমলেও এর বিকল্প ভাবনা নিয়ে তেমন কোনো আশার আলো দেখা যায় না। উল্টো দিকে বেতন থেকে সরাসর পিএফে টাকা স্থানান্তরিত হওয়ায় ওই টাকায় অন্য কোনো বিকল্প সঞ্চয়ের চিন্তা এক প্রকার অমূলক। তবুও অবসরকালীন সময়ের কথা ভেবে আগাম কিছু ব্যবস্থা নেওয়া যেতেই পারে। বিশেষ করে গত পাঁচ বছর ধরে যেভাবে পিএফে সুদের হার ক্রমাগত নীচের দিকে নামছে, তেমন পরিস্থিতিতে বিকল্প সঞ্চয়ের কথা মাথায় আসতেই পারে। তবে পুরো বিষয়টি আগাম জেনেই সেই বিকল্প পথে পা বাড়ানো ভালো।